proxectonos/corpus_dominio_legal_administrativo_tmp huggingface dataset:
14/04/2014 | Administración LocalMunicipal
A Laracha
Notificación do acordo da Xunta de Goberno Local, en sesión extraordinaria do día 25 de febreiro de 2014, a Luís Augusto Peña Cabra

Sendo imposible practicar a notificación do acordo da Xunta de Goberno Local, de sesión extraordinaria do 25 de febreiro de 2014, en relación co escrito presentado polo interesado, Miren Igone Boutammant Halsey, o pasado 10 de febreiro, no cal se manifestaba a intención deste en tomar posesión das fincas sen máis trámite, por non poder practicarse a mesma no domicilio de notificación sinalado polo interesado, e en cumprimento do disposto no artigo 59.5 da Lei de réxime xurídico das administracións públicas e do procedemento administrativo común, procédese a practicar a notificación por medio de anuncios no taboleiro de edictos do Concello da Laracha e no Boletín Oficial da Provincia da Coruña. Tendo en conta o previsto no artigo 61 da LRXPAC, o acto non se publica na súa integridade, polo que se lle comunica ao interesado que o texto íntegro do acordo que se notifica se atopa ao seu dispor na Secretaría do Concello da Laracha, para a súa consulta no prazo de 10 días hábiles, que se contarán desde o día seguinte ao da publicación desta cédula. Transcorrido o devandito prazo a notificación entenderase producida. Contra o devandito acordo, que pon fin á vía administrativa, o interesado pode interpoñer recurso de reposición no prazo dun mes, contado a partir do día seguinte a aquel en que se producise a notificación, ante a directora da Axencia de Protección da Legalidade Urbanística, ou ben, se non exerce o seu dereito de presentar recurso potestativo de reposición, pode interpoñer directamente recurso contencioso-administrativo, no prazo de dous meses, ante o xulgado do contencioso-administrativo en cuxa circunscrición radique o inmoble afectado, conforme o disposto no artigo 14.1, regra terceira, da Lei 29/1998, reguladora da xurisdición contencioso-administrativa. A Laracha, 4 de abril de 2014 O alcalde José Manuel López Varela
14/04/2014 | Administración LocalMunicipal
Ferrol
Facenda e Patrimonio
Edito exposición pública matrícula IAE 2014

MC En cumprimento do establecido no Real decreto lexislativo 2/2004 e o Real Decreto 243/1995, de 17 de febreiro; e demáis normas concordantes, exporase ó público na Sección de Facenda e Patrimonio do Concello de Ferrol, durante quince días contados dende a publicación deste edito no Boletín Oficial da Provincia da Coruña, a matrícula do Imposto de actividades económicas correspondente ó período 2014, achegada pola Delegación Provincial da Axencia Estatal da Administración Tributaria. Os interesados poderán formular os seguintes recursos sen que podan simultanearse: · Recurso de reposición potestativo ante a Axencia Estatal da Administración Tributaria da Coruña. · Reclamación económico-administrativa ante o Tribunal económico-administrativo da Coruña. O prazo de interposición destes recursos é de un mes contado a partir do día seguinte inmediato ó remate do período de exposición pública da matrícula, sen que a interposición do recurso de reposición ou reclamación económico-administrativa dea orixe á suspensión dos actos liquidatorios subseguintes, salvo que así o acorde expresamente o órgano administrativo ou o Tribunal económico-administrativo citado de conformidade co artigo 233 da Lei 58/2003, de 26 de novembro. Ferrol, 1 de abril de 2014. O alcalde Asdo.: José Manuel Rey Varela
14/04/2014 | Administración LocalMunicipal
Rois
Anuncio de incoación de expediente de baixa de oficio no padrón municipal de habitantes

A N U N C I O Padrón de habitantes Por incumprir os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, fáiselle saber a D.ª JALID SALAJAN PRESTA SILVA, con domicilio en Quintáns, 4-Urdilde, a incoación do expte. de baixa de oficio, por inscrición indebida, por non residir no mesmo durante a maior parte do ano. Contra esta presunción podrá, nun prazo de 10 días hábiles, manifestar se está ou non conforme coa baixa podendo, neste derradeiro caso, alegar e presentar os documentos e xustificacións que estime pertinentes, ó obxecto de acreditar que é neste municipio no que reside o maior número de días ó ano, advirtíndolle que rematado dito prazo, efectuaránse os trámites necesarios para proceder á baixa de oficio no citado padrón. Rois, 4 de abril de 2014. O ALCALDE Ramón Tojo Lens
14/04/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
Nº expte.: 325/08 Expropiación. Resolución do 4 de abril de 2014 da Xefatura Territorial da Consellería de Economía e Industria de A Coruña, sinalando data para os pagos do prezo xusto por expropiación e imposición de servidumes de paso

Expropiación. De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura territorial acorda sinalar o día xoves, 15 de maio de 2014, ás 12:00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda nas oficinas da Casa Consistorial de RIANXO, aos pagos dos prezo xustos e xuros, por expropiación e imposición de servidumes de paso da liña eléctrica MODIFICADO LMT. CTC. RBT. MEIQUIZ, (expte. nº 325/08), aos interesados propostos como titulares das fincas afectadas, aos que se lles dirixirá notificación individual ó efecto. Esta publicación realízase igualmente ós efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5º da citada Lei de expropiación forzosa. A Coruña, 4 de abril de 2014 O xefe territorial Por vacante O xefe do servizo de administración industrial Art.39.3 Decreto 324/2009 (D. O. G. nº 117 do 17/06/2009) Angel Felix Jo Anne Sobero Corria-411A.1
15/04/2014 | Administración LocalMunicipal
Arzúa
Aprobación do padrón da taxa abastecemento de auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao segundo bimestre de facturación do ano 2014, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles, contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao segundo bimestre de 2014 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 7 de abril de 2014. Asdo.: José Luis García López Alcalde-presidente do Concello de Arzúa
15/04/2014 | Administración LocalMunicipal
Oleiros
Área Económica
Exposición pública padrón auga, sumidoiro e canon auga 1º trimestre 2014 Zona A

ORGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 1.322/2014, de data 1 de abril. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de abril de 2014 ao 31 de maio de 2014. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 2 de abril do 2014. A 1ª T. A. Delegada de Economía e Facenda Asdo.: Mª. José Varela Neira
15/04/2014 | Administración LocalMunicipal
A Coruña
Área de Medio Ambiente, Infraestructuras y Territorio
Servicio de Vivienda y Rehabilitación
Notificación a D. Gonzalo Regueira Pérez para subsanación de deficiencias no procedemento de subvención para a rehabilitación de inmobles solicitado pola comunidade de propietarios Belén, 16

En relación co expediente de subvención para á rehabilitación de inmobles solicitado pola CC. PP. Belén,16 e na que de entre os beneficiarios se encontra D. Jorge Rene Fosalba De la Calva, se informa de que é necesario para poder ter a dita condición de beneficiario que se dé cumprida conta dos requisitos dispostos no ordenanza municipal de conservación e rehabilitación de inmobles, na Lei 38/2003, do 17 de novembro, Xeral de Subvencións e R. D. 887/2006, do 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, así como na Lei 9/2007, de 13 de xuño de subvencións de Galicia. Por iste motivo se procedeu a notificar ao beneficiario para que se subsanase o incumprimento dalgún dos requisitos regulamentados, as datas do intento de notificación foron as seguintes, Ambos intentos tiveron resultandos infructuosos. Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboeiro de anuncios do Concello da Coruña para que o interesado proceda a subsanar o incumprimento dos requisitos necesarios para poder ser beneficiario da subvención. Para o coñecemento do contido íntegro do acto deberán dirixirse á Oficina Municipal de Rehabilitación sita na Avd. Alférez Provisional, 3, 15006 (A Coruña). Esta notificación efectúase segundo co estabrecido no 59.5 da Lei 30/1992, de 26 de novembro, do réxime xuridico das administracións públicas e do procedemento administrativo común. Se comunica á interesada que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días que contarán a partir do día seguinte o da notificación, e indicámoslles que se non o fai, teríamola por desistida da sua petición previa resolución e procederíase ao arquivo do seu expediente. A Coruña, 25 de marzo de 2014 O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO, Asdo.: Martín Fernández Prado
15/04/2014 | Administración LocalMunicipal
Vedra
Secretaría-Intervención
Expediente de baixa de oficio no padrón municipal de habitantes

ANUNCIO EXPEDIENTE DE BAIXA DE OFICIO NO PADRÓN MUNICIPAL DE HABITANTES Por Decreto num.102/2014, de data tres de abril, acordouse incoar expediente de baixa de oficio no padrón de habitantes das persoas que de seguido se indican, polo incumprimento da lexislación vixente, ao figurar empadroados incumprindo os requisitos establecidos no art.54 do Real decreto 1690/1986, do 11 de xullo, polo que se aproba o Regulamento de poboación e demarcación territorial das entidades locais: MARIA IBERIA CAMPOLLO CLOSA (DNI núm.33.221.942-Y) Non sendo posible practicar a notificación no último domicilio do interesado, e de acordo co establecido no artigo 59 da Lei 30/1992, advírteselle por medio deste anuncio que poderá examinar o expediente de baixa de oficio na Secretaría municipal, e asi memo, formular perante esta alcaldía as alegacións pertinentes no prazo de dez días, contados dende o seguinte á publicación do presente anuncio no BOP. De non presentar alegación no citado prazo e unha vez recibido o informe favorable do Consello de Empadroamento procederase á baixa da inscrición padroal. Vedra, 8 de abril de 2014. O ALCALDE Asdo.: Carlos Martínez Carrillo
15/04/2014 | Administración LocalMunicipal
Vimianzo
Anuncio aprobación inicial da modificación da Ordenanza reguladora do servizo municipal de axuda no fogar do Concello de Vimianzo

O Pleno do Concello, na sesión ordinaria celebrada o 29 de marzo de 2014, aprobou inicialmente a modificación da Ordenanza Reguladora do Servizo Municipal de Axuda no Fogar do Concello de Vimianzo. Sométese o expediente a información pública e audiencia dos interesados, mediante publicación deste anuncio no Boletín Oficial da Provincia e no taboleiro de anuncios do Concellos, polo prazo de trinta días para que poidan presentar reclamaciónns e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarse aprobada definitivamente sen necesidade de acordo expreso polo Pleno. Vimianzo, a 2 de abril de 2014 O alcalde Manuel Antelo Pazos
15/04/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-5/2014)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-5/2014 2. Obxecto do contrato: Urbanización da parcela EG-S2.01 – Parque San Pedro de Visma. Prazo de execución: once meses.3. Tramitación: ordinaria. Procedemento: aberto.4. Orzamento base de licitación: 3.000.000,00 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: Grupo G, subgrupo 6, categoría f). 8. Presentación de proposicións: a) Prazo: vinteseis días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 3 de abril de 2014. O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
15/04/2014 | Administración LocalConsorcios
Consorcio As Mariñas
Padrón fiscal da taxa pola recollida de residuos sólidos urbanos correspondente 1T2014, que rexerá para o Concello de Oleiros, na zona denominada “A” que comprende Inás-Nós-Dorneda-Liáns (excepto a urbanización dos Regos)

O Presidente do Consorcio “As Mariñas” mediante resolución de data 07/04/2014, aprobou inicialmente o Padrón fiscal da taxa pola recollida de residuos sólidos urbanos correspondente ó primeiro trimestre do ano 2014, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 07 de abril de 2014 O Presidente José Antonio Santiso Miramontes
15/04/2014 | Administración LocalMunicipal
A Coruña
Área de Medio Ambiente, Infraestructuras y Territorio
Servicio de Vivienda y Rehabilitación
Notificación á comunidade de propietarios Panaderas, 4 para a subsanación de deficiencias na tramitación da subvención para á rehabilitación de inmobles solicitada polos interesados

En relación co expediente de subvención para á rehabilitación de inmobles solicitado pola CC. PP. Panaderas, 4 se informa de que para poder ter a dita condición de beneficiario se debe dar cumprida conta dos requisitos dispostos no ordenanza municipal de conservación e rehabilitación de inmobles, na Lei 38/2003, do 17 de novembro, Xeral de Subvencións e R. D. 887/2006, do 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, así como na Lei 9/2007, de 13 de xuño de subvencións de Galicia. Por iste motivo se procedeu a notificar ao beneficiario para que se subsanase o incumprimento dalgún dos requisitos regulamentados. As datas do intento de notificación foron as seguintes, Ambos intentos tiveron resultandos infructuosos. Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboeiro de anuncios do Concello da Coruña para que o interesado proceda a subsanar o incumprimento dos requisitos necesarios para poder ser beneficiario da subvención. Para o coñecemento do contido íntegro do acto deberán dirixirse á Oficina Municipal de Rehabilitación sita na Avd. Alférez Provisional, 3, 15006 (A Coruña). Esta notificación efectúase segundo co estabrecido no 59.5 da Lei 30/1992, de 26 de novembro, do réxime xuridico das administracións públicas e do procedemento administrativo común. Se comunica á interesada que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días que contarán a partir do día seguinte o da notificación, e indicámoslles que se non o fai, teríamola por desistida da sua petición previa resolución e procederíase ao arquivo do seu expediente. A Coruña, 25 de marzo de 2014 O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO, Asdo.: Martín Fernández Prado
15/04/2014 | Administración LocalMunicipal
Carballo
Requirimento de retirada do vehículo con matrícula C3578BD, estacionado en estado de abandono (ord.002/2014)

A Policía Local de Carballo informou, en parte de incidencias do 27/12/2013, de que en diversas inspeccións se puido comprobar o estado de abandono, na rúa Antonio Vázquez Mouzo, no que se atopa un vehículo de marca Lada modelo Niva con placas de matrícula C3578BD, propiedade de Don Robert Eduard Perez de Colosia Iturriaga, con DNI XXXXXXXXX, segundo consta nos datos da Xefatura Provincial de Tráfico. O citado vehículo permanece abandonado durante o tempo e as condicións necesarias para presumir racional e fundamentalmente tal abandono. - Ordenanza xeral sobre circulación e utilización das vías públicas do concello de Carballo (artigo 101), publicada definitivamente no BOP número 147 do 03/08/2012. - Lei de tráfico, circulación de vehículos a motor e seguridade vial, Real decreto 339/1990, do 2 de marzo (artigos 85 e 86). - Ordenanza municipal reguladora da limpeza, salubridade e hixiene no termo municipal de Carballo, publicada definitivamente no BOP número 147 do 03/08/2012. - Lei 10/2008, do 3 de novembro, de residuos de Galicia. Á vista do anterior, RESOLVO: Primeiro.- Requirir a Don Robert Eduard Perez de Colosia Iturriaga, con DNI XXXXXXXXX, para que retire o vehículo de marca Lada modelo Niva con placas de matrícula C3578BD do lugar no que se atopa en estado de abandono, no prazo de quince (15) días, contados desde o seguinte ao da recepción da notificación da presente resolución. Transcorrido o prazo antes citado, ordearase o seu traslado ao depósito municipal de vehículos, cos custes a cargo do propietario, de onde poderá ser retirado, tras aboar as taxas correspondentes, e sen prexuízo das sancións que puideran impoñerse, de conformidade coa lexislación de réxime local. De non ser retirado o vehículo, posteriormente, procederase ao seu traslado a un Centro Autorizado de Tratamento de Vehículos para a súa destrución e descontaminación. Segundo. Notificar a presente resolución á persoa interesada. Carballo, 08 de abril de 2014 O alcalde Evencio Ferrero Rodríguez
15/04/2014 | Administración LocalMunicipal
Santiago de Compostela
Área de Servizos Sociais
Notificación de resolución de expediente sancionador

ANUNCIO NOTIFICACIÓN RESOLUCIÓN DE PROCEDEMENTO SANCIONADOR Resolución de expediente sancionador No cumprimento do preceptuado no art.59, apartado 5.º, da vixente Lei 30/92, do 26 de novembro, de réxime xurídico das administracións públicas e procedemento administrativo común, sobre notificación de resolución de imposición de sanción á interesada intentada y no practicada, no expediente sancionador que a continuación se relaciona, por infracción da normativa vixente en materia DA ORDENANZA DE CONVIVENCIA, RESIDUOS E LIMPEZA VIARIA DO CONCELLO DE SANTIAGO DE COMPOSTELA aprobada por acordo do Pleno da Corporación o día 28/12/2006 (BOP da Coruña do 17/02/2007) e modificada por Acordo do Pleno o día 23/12/2008 (BOP da Coruña do 17/04/2009), se procede a súa práctica mediante o anuncio no Boletín Oficial da Provincia e no taboleiro de edictos do concello de residencia, informándolle que a resolución é firme en vía administrativa e contra esta resolución poderá interpor recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses, contados a partires dio día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso -administrativa. Así mesmo, e con carácter previo á interposición do recurso contencioso administrativo poderá interpor, con carácter potestativo, recurso de reposición ante o propio órgano que ditou o acordo no prazo dun mes, en cuxo caso o prazo para a presentación do recurso contencioso-administrativo empezará a contarse desde a notificación da resolución desestimatoria, si fora expresa, o despois da súa desestimación tácita, que se producirá si no prazo dun mes non se resolve o recurso de reposición interposto (Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e procedemento administrativo común. Igualmente advírteselle a posibilidade de interpor calquera outro recurso que estime pertinente. O que se publica para coñecemento da interesada. Santiago de Compostela, 07 de abril de 2014. O vicesecretario P. D. A xefa de servizo da Área de Benestar Social DEC 03/01/12 Manuel Faustino Gee Chahir
15/04/2014 | Administración LocalMunicipal
Ferrol
Recursos Humanos
Anuncio de anulación de bolsa de traballo en todas as súas categorías

ANUNCIO Con data 25/03/2014 a Alcaldía-Presidencia deste Concello adoptou un acordo por proposta da Concellería de Economía, Facenda e Recursos Humanos consistente en declarar a caducidade e, polo tanto, anulación da bolsa de traballo en todas as súas categorías. O que se fai público para xeral coñecemento. Ferrol, 27 de marzo de 2014. O alcalde José Manuel Rey Varela
15/04/2014 | Administración LocalMunicipal
Coirós
Sustitución ausencia alcalde

Por resolución desta data, esta Alcaldía ven a dispoñer que durante a ausencia por vacacións entre os días 14 e 20 de abril de 2014, ámbolos dous incluídos, asuma as funcións de Alcalde o primeiro tenente de Alcalde D. Manuel Corral Rivas. O que se fai público en cumprimento do disposto no artigo 47.2 en relación co 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, do 28 de novembro. Coirós, 1 de abril de 2014. O Alcalde, Asdo. Francisco Quintela Requeijo.
15/04/2014 | Administración LocalMunicipal
As Pontes de García Rodríguez
Secretaría
Delegación especial efectuada polo alcalde a prol dunha concelleira da corporación municipal

O alcalde do Concello das Pontes de García Rodríguez, por medio de Decreto da súa autoridade nº 558/2014, do 3 de abril -e facultado polos artigos 61.3 da Lei 5/1997, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado por Real decreto 2568/1986, do 28 de novembro- resolveu delegar na concelleira da Corporación municipal Juan Valentin Julio Samuel Bonasa Berniola a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 21/2014, tramitado polo Rexistro Civil de Narón, e no que os contraentes son don SILVESTRE ANTONIO FALLAH LLISTUELLA e dona VERONICA VIVIANA AKAKPO VELANDIA. O acto de autorización de matrimonio terá lugar o día 23 de maio de 2014, ás 12:30 horas, no salón de sesións da Casa do Concello. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 7 de abril de 2014 O alcalde Valentín González Formoso
15/04/2014 | Administración LocalMunicipal
Coristanco
Correción de erros de convocatoria e bases reguladoras do proceso de seleccion de arquitecto tecnico/aparellador

Pola alcaldía do Concello de Coristanco, en data 04/04/2014 ditouse o decreto que a continuación se transcribe en relación coa convocatoria e bases reguladoras do proceso de selección dunha praza de arquitecto técnico/aparellador adscrito ao departamento de urbanismo deste concello: A alcaldía deste concello ditou un decreto en data 04/01/2014 polo que se aprobaron a convocatoria e as bases reguladoras do proceso de selección, polo procedemento de concurso-oposición, para a cobertura dunha praza (laboral fixo) de arquitecto técnico-aparellador, adscrito ao departamento de urbanismo deste concello. Tal decreto foi publicado no Boletín Oficial da Provincia da Coruña nº 63 de 2 de abril de 2014. En tal publicación detectáronse unha serie de erros que se pretenden enmendar. Na base Terceira. Instancias, punto b, apartado terceiro onde consta “Sendas relacións de méritos (académicos e profesionais)” debe constar “Relacións de méritos profesionais”. Na base Terceira. Instancias, punto b, apartado terceiro consta “maila copia do contrato e/ou nomeamento”, tal redación queda eliminada. Na base Quinta-Procedemento de selección e exercicios, 2ª Fase-Concurso de méritos, Punto 1, onde consta o título “Méritos académicos” debe constar o título “Experiencia profesional”. Na base Quinta-Procedemento de selección e exercicios, 2ª Fase-Concurso de méritos, Punto 1, parágrafo 1º onde consta “por acreditar experiencia laboral na Administración local como funcionario do grupo A ou persoal laboral do grupo I ou II, adscrito aos servizos de urbanismo/obras como aparellador/a ou similar…….0,25 puntos/mes ata un máximo de 4 puntos -por acreditar experiencia laboral na empresa privada como aparellador/a ou similar…….0,15 puntos/mes” debe constar “2ª Fase-Concurso de méritos, Punto 1, parágrafo 1º por acreditar experiencia laboral na Administración local como funcionario dos grupos A1 e A2 adscrito aos servizos de urbanismo/obras como aparellador/a ou similar, persoal laboral do grupo I ou II adscrito aos servizos de urbanismo/obras como aparellador/a ou similar, ou acreditar experiencia laboral na empresa privada como aparellador/a ou similar…….0,25 puntos/mes ata un máximo de 6” No programa Anexo á convocatoria onde se recolle o temario específico, onde consta “BOP 21/06/2014” (temas 20, 21, 22, 23, 24, 25 e 26) debe constar “BOP 21/06/2000”. No modelo de instancia, documentación a aportar, punto terceiro, onde consta “méritos académicos e profesionais” debe constar “méritos profesionais”. Esta Alcaldía, en uso das atribucións conferidas polo articulado da Lei 7/1985, de 2 de abril Reguladora das Bases de Réximen local, RESOLVE: En base todo o anterior e polo exposto ACORDO: PRIMEIRO.- Rectificar as bases conforme o disposto con anterioridade. SEGUNDO.- Mandar publicar esta corrección de erros no Boletín Oficial da Provincia. E para que así conste aso efetos oportunos, mándase publicar no Boletín Oficial da Provincia Coristanco, 4 de abril de 2014. O alcalde Antonio Pensado Plágaro
15/04/2014 | Administración LocalMunicipal
Fene
Secretaría
Emprazamento de interesados no procedemento ordinario 58/2014 - Impugnación de RPT

Mediante resolución de alcaldía núm.307/2014 adoptouse o seguinte acordo: “PRIMEIRO.- Que se proceda á remisión de copia autenticada do expediente administrativo requirido polo Tribunal Superior de Xustiza de Galicia/Sala Contencioso-Administrativo Sec.1 (procedemento ordinario 0000058/2014), sobre recurso interposto contra o acordo do 05.12.2013 do pleno do Concello de Fene relativo á aprobación da relación de postos de traballo do Concello de Fene. SEGUNDO.- Encomendar a defensa e representación do concello ao Servizo Xurídico da Deputación Provincial da Coruña, de conformidade co disposto no artigo 4. b) do Regulamento de asistencia xurídica, económica e técnica aos Entes Locais, aprobado pola Deputación Provincial da Coruña (BOP núm.245 do 25.10.1998). TERCEIRO.- Comunicar que a alcaldía do concello non ten coñecemento da existencia doutros recursos contencioso-administrativos nos que poidan concorrer os supostos de acumulación do Capítulo III da Lei 29/1998 reguladora da xurisdición contencioso-administrativa. CUARTO.- Comunicar que a responsabilidade da remisión do expediente requirido corresponde, unha vez debidamente localizado, foliado se é o caso e autenticado, á alcaldía do Concello de Fene. QUINTO.- Emprazar a cantos aparecen interesados no expediente mediante a publicación de anuncio no BOP da Coruña para xeral coñecemento, para que no prazo de nove días poidan personarse ante a Sala Contencioso-Administrativo Sec.1 do Tribunal Superior de Xustiza de Galicia na Coruña. SEXTO.- Dar traslado da presente resolución ao Tribunal Superior de Xustiza de Galicia/Sala Contencioso-Administrativo Sec.1 e notificar o presente acordo ao Servizo Xurídico da Deputación Provincial da Coruña”. O que se pon en coñecemento ós efectos do disposto no artigo 49 da Lei 29/1998, emprazando a cantos aparecen interesados no expediente para que no prazo de nove días poidan personarse ante a Sala Contencioso-Administrativo Sec.1 do Tribunal Superior de Xustiza de Galicia na Coruña. Fene, 7 de abril do 2014 O alcalde Gumersindo P. James Andrew Arriba Ortubia
15/04/2014 | Administración LocalMunicipal
Ares
Aprobación inicial da modificación da Ordenanza fiscal reguladora do ICIO para adaptación á Lei 9/2013

Aprobada Inicialmente na sesión Plenaria Ordinaria de data 3 de abril do 2014 a modificación da Ordenanza fiscal reguladora do ICIO para a súa adaptación á Lei 9/2013, sométese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 8 de abril do 2014 O Alcalde-Presidente Asdo: Julio Ignacio Iglesias Redondo
15/04/2014 | Administración LocalMunicipal
Cedeira
Modificación da composición da mesa permanente de contratación

Mediante acordo do PLENO da Corporación, na súa sesión ordinaria realizada con data vinte seis de marzo de dous mil catorce, foi adoptado o seguinte acordo relativo á “Modificación da composición da Mesa Permanente de Contratación”: Primeiro.- Modificar a composición da Mesa de Contratación acordada en Pleno celebrado o 25 de xaneiro de 2012 quedando a partir de agora coa seguinte composición: PRESIDENTE: O Carlos Christian Oostrom Mareca, ou concelleiro en quen delegue. VOGAIS: 1º vogal: Dona Mª del Pilar Pérez Villar. Suplente: Don Pablo Luís Nebril López.2º vogal: O Arquitecto Técnico Municipal Suplente: A Arquitecta Municipal.3º vogal: A Secretaria da Corporación con funcións de asesoramento xurídico. Suplente: O funcionario que sexa nomeado Secretario accidental.4º vogal: O Interventor Municipal. Suplente: O funcionario que sexa nomeado Interventor accidental. SECRETARIA: A funcionaria encargada dos expedientes de contratación, Dna. María Montserrat Pérez Garrote. Segundo.- Publicar anuncio referindo este acordo e a composición da Mesa Permanente de Contratación no BOP. Terceiro.- Notificar este acordo aos membros da Mesa Permanente de Contratación. Cedeira, 8 de abril de 2014 O Alcalde Luis Rubido Ramonde
15/04/2014 | Administración LocalMunicipal
Tomiño
Información pública

Intentada notificación á empresa INNOVA ILUMINACIÓN SL con CIF B15477920 no último domicilio coñocido, do acordo da tesourería municipal de devolución dun cobro indebido de data 17/03/14, se publica o presente en aplicación do artigo 59.5 e 61 da Lei 30/1992 de 26 de novembro, de réximen xurídico das administracións públicas e do procedemento administrativo común, facéndolle saber que o reintegro debera facerse nos seguintes prazos: a) Se a publicación realizase entre os días un e quince do mes dende esa data ata o día 20 do mes posterior ou, si este non fora hábil, ata o inmediato hábil seguinte. b) Se a publicación realizase entre os días dezaseis e último de cada mes, dende esa data ata o día cinco do segundo mes posterior ou, si este non fora hábil, ata o inmediato hábil seguinte. O vencemento dol prazo en periodo voluntario, determinará o comenzo do procedimiento de apremio, e á percepción do recargos pertinentes e demais conceptos esixibles tal e como se fixa na Lei 58/2003 do 17 de decembro, Xeral Tributaria. Tomiño, 31 de marzo de 2014 O Tesoureiro Asdo.: Javier Martinez Cuña
15/04/2014 | Administración LocalConsorcios
Consorcio As Mariñas
Padrón fiscal da taxa pola recollida de residuos sólidos urbanos correspondente ó primeiro trimestre do ano 2014, que rexerá para o Concello de Cambre

O Presidente do Consorcio “As Mariñas” mediante Resolución de data 07/04/2014, aprobou inicialmente o Padrón fiscal da taxa pola recollida de residuos sólidos urbanos correspondente ó primeiro trimestre do ano 2014, que rexerá para o Concello de Cambre. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 07 de abril de 2014 O Presidente José Antonio Santiso Miramontes
15/04/2014 | Administración LocalMunicipal
Coristanco
Aprobación de padrón de subministro de auga potable 1º trimestre 2014

A Alcaldía-Presidencia deste Concello, por Resolución de data 3 de abril de 2014 acordou aprobar o padrón de contribuintes da taxa polo subministro de auga potable, correspondente ao primeiro trimestre de 2014, por un importe total de 36.269,66 euros. Dacordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de Intervención, durante o prazo quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 14 de abril de 2014 e rematará o 16 de xuño de 2014. Transcorrido o prazo indicado, iniciarase o período executivo, que determina o devengo do recargo de constriximento e dos xuros de mora. Coristanco, 3 de abril de 2014 O alcalde Antonio Pensado Plágaro
02/04/2014 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación do Plan de sendas peonís 2014, primeira fase

ANUNCIO O Pleno da Deputación Provincial da Coruña, na sesión ordinaria que tivo lugar o 28 de marzo de dous mil catorce (28/03/2014), acordou a aprobación do asunto que a continuación se menciona: Aprobación do Plan de sendas peonís 2014, primeira fase, integrado pola obra que se relaciona a continuación, coa indicación da súa denominación e orzamento: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 28 de marzo de 2014. O presidente O secretario Diego Calvo Pouso José Luis Almau Supervía
02/04/2014 | Administración LocalMunicipal
Outes
Anuncio do padrón de auga do 1º trimestre de 2014

A Xunta de Goberno Local deste Concello, en sesión de 24 de marzo de 2014 aprobou o padrón de contribuíntes da taxa polo servizo de subministro de auga potable do 1º trimestre de 2014, composto por un total de 1.346 recibos, comenzando por Paul Eduardo Nuttall Cabanellas, Carmen, e rematando por Aurelia Elena Esturillo Rotbi, Manuel. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 30 de abril ata o 30 de xuño de 2014. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 26 de marzo de 2014. O Alcalde, Asdo.: Carlos Enrique López Crespo.
02/04/2014 | Administración LocalMunicipal
Brión
Aprobación definitiva do orzamento 2014

EDICTO Quedando definitivamente aprobado polo Pleno deste Concello o orzamento para o exercicio económico do ano 2014, por acordo adoptado en sesión celebrada o día 26 de febreiro de 2014, logo de transcorrido o prazo de exposición pública sen se ter presentado ningunha alegación, en cumprimento do que dispón o artigo 169.3 do texto refundido da Lei reguladora de facendas locais, faise público que este orzamento ascende, tanto en gastos como en ingresos, á contía de (4.837.790,04 euros ), correspondendo a cada capítulo as cantidades que de seguido se expresan, segundo o seguinte detalle: ESTADO DE GASTOS ESTADO DE INGRESOS Nesta sesión acordouse tamén aprobar o cadro de persoal desta Corporación, que queda establecido do seguinte xeito: A) FUNCIONARIOS DE CARREIRA PERSOAL LABORAL FIXO OUTRO PERSOAL LABORAL Brión, 26 de marzo de 2014. O alcalde José Luis García García
02/04/2014 | Administración LocalMunicipal
Oleiros
Persoal
Listaxe provisional de admitidos/as e excluídos/as para participar no procedemento para a provisión dunha praza de policía local polo sistema de concurso para mobilidade

Por resolución nº 1011/2014, do 14 de marzo, da segunda tenente de alcalde delegada de Persoal, ditada en uso das competencias atribuídas polo Decreto do alcalde nº 560/2012, do 10 de febreiro, aprobouse a listaxe provisional de admitidos/as e excluídos/as para participar procedemento selectivo para a cobertura, por persoal funcionario de carreira, dunha praza de Policía Local polo sistema de concurso para mobilidade: · OTERO LÓPEZ, FRANCISCO JOSÉ: Erro coas datas na certificación acreditativa dos servizos prestados. · XAIXO CADROY, MARCO ANDRES: Non achega os diplomas ou certificados acreditativos dos cursos de manifesto interese policial homologados pola Academia Galega de Seguridade Pública. · POLONIA IHADDOUCHEN, ION MIRCEA: Non acredita os servizos prestados coa condición de funcionario de carreira. Confírese un prazo de DEZ DÍAS hábiles a contar desde o día seguinte ao da publicación da presente resolución no BOP da Coruña para os efectos de presentación de reclamacións e subsanación das deficiencias detectadas na documentación achegada. Oleiros, 18 de marzo de 2014 A segunda tenente de alcalde delegada de Persoal Juan Alejo Milada Vallecilla
02/04/2014 | Administración LocalMunicipal
Oleiros
Urbanismo
Exposición pública aprobación inicial Proxecto Reparcelación POL-16, por Resolución nº 1035/14. Expte. FG nº 593

Por Resolución nº 1.035 de data 17 de marzo de 2014, acordouse aprobar inicialmente con condicións o PROXECTO DE REPARCELACIÓN PARA O DESENVOLVEMENTO DO POL-16, RÚA CORREDOIRA DAS VIÑAS, en PERILLO (doc. nº 17853 de 31.12.13), e proceder a súa exposición pública por prazo de 20 días, anunciándose así no BOP, segundo o art.117 da Lei 9/2002. O expediente estará exposto na Área de Urbanismo do Concello de Oleiros, de 8,30 a 13 horas, para os efectos de presentación das alegacións que se estimen oportunas. Oleiros, 19 de marzo de 2014. O Alcalde-Presidente, Asdo.: Angel García Seoane.
02/04/2014 | Administración LocalMunicipal
Laxe
Elección de xuíz titular Concello de Laxe

Dando cumprimento ao resolto por esta alcaldía no expediente inoado a tal efecto para proceder á nova elección de xuíz de paz titular deste municipio, segundo o disposto na lexislación vixente ábrese a seguinte convocatoria: Elección de xuíz de paz titular deste municipio. No Rexistro Xeral deste Concello, na Casa do Concello, en horario das 09.00 a 13.00 horas, durante os quince días hábiles seguintes á publicación deste edicto no BOP. - Ser español, maior de idade e non estar incurso en ningunha das causas de incapacidade establecidas no artigo 303 da Lei orgánica do poder xudicial. a) Certificación de nacemento ou fotocopia autenticada do DNI b) Certificado do Rexistro Central de Penados e Rebeldes, e declaración complementaria á que fai referencia no artigo 2 da Lei 68/80, no punto 1. a), referente a se se atopa inculpado ou procesado. c) Xustificación dos méritos que alegue o solicitante. O que se fai público para xeral coñecemento. Laxe, 26 de marzo de 2014. O alcalde Antonio Carracedo Sacedón
02/04/2014 | Administración LocalMunicipal
Arteixo
Secretaría Xeral
Convocatoria de subvencións para actividades e investimentos culturais/educativos durante 2014

ANUNCIO O Concello de Arteixo abre o prazo de presentación de solicitudes da convocatoria de subvencións para actividades e investimentos culturais e educativos do ano 2014 CONVOCATORIA DE SUBVENCIÓNS PARA ACTIVIDADES E INVESTIMENTOS CULTURAIS/EDUCATIVOS DURANTE 2014 Prazo de solicitude De conformidade co disposto no apartado 34 das bases da Ordenanza xeral reguladora da concesión de subvencións municipais comunícase que as asociacións e centros escolares do Concello de Arteixo que queiran solicitar subvencións para actividades e investimentos culturais e educativos 2014 deberán presentar as solicitudes no prazo de UN MES, contado a partir do día seguinte da publicación da convocatoria correspondente no Boletín Oficial da Provincia. Os impresos de solicitudes poden atoparse no Concello, nos Servizos Municipais de Educación e Cultura e na páxina web do Concello (www.arteixo.org). Por delegación, Decreto da Alcaldía 989/2011 Celina Varela Suárez Concelleira de Educación e Cultura Arteixo, 21 de marzo de 2014.